สวัสดีค่ะ คุณคือหนูเป็นสิวมาตั้งแต่อยู่ม.4 ตอนนี้อยู่ปี3 แต่ก้ยังเป็นอยู่ มีทั้งสิวเสี้ยน สิวหนอง สิวอุดตัน สิวอักเสบ และหน้าหนูจะมันมากๆเลยค่ะ และหนูมีสิวที่หลัง หน้าอก และใบหูด้วยค่ะ และหนูจะมีปัญหาเกี่ยวกับประจำเดือนมาไม่ปกติด้วยค่ะ บางเดือนมาเดือนละ2ครั้ง ห่างกันประมาณ10วัน ก็มาอีก หนูอยากรุ้ว่าที่หนูเป็นสิวมันเกี่ยวกับประจำเดือนมาผิดปกติหรือปล่าวคะ
สวัสดีค่ะ สิวคือการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลัง พบมากในวัยรุ่นโดยหากมีสิว หน้ามัน ขนดก น้ำหนักตัวเยอะ และประจำเดือนมาไม่สม่ำเสมอ อาจเป็นถุงน้ำหลายใบในรังไข่ ทำให้ฮอร์โมนเพศไม่สมดุลได้โดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) ร่วมกับเบนโซอิล เพอร์ออกไซด์ และอีริโทรมัยซิน (Erythromycin) ร่วมกับเบนโซอิล เพอร์ออกไซด์ หรือถ้าเป็นกลับมาบ่อยๆอาจจะต้องทายากลุ่มเรตินอยด์ไว้เพื่อป้องกันการเกิดของสิวแนะนำพบแพทย์เพื่อตรวจหาสาเหตุเพิ่มเติมและดูว่ามีเรื่องของถุงน้ำรังไข่ร่วมด้วยหรือเปล่าการดูแลตัวเองเบื้องต้น รักษาความสะอาดบริเวณที่เป็นสิว โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกันค่ะ และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้